CELEX: 32004R1923
Language: et
Date: 2004-10-25
Title: Nõukogu määrus (EÜ) nr 1923/2004, 25. oktoober 2004, millega kehtestatakse Šveitsi Konföderatsiooni jaoks teatavatele töödeldud põllumajandussaadustele teatavad soodustused ühenduse tariifikvootide kujul

5.11.2004   
            
            
               ET
            
            
               Euroopa Liidu Teataja
            
            
               L 331/9
            
         
      NÕUKOGU MÄÄRUS (EÜ) nr 1923/2004,
   25. oktoober 2004,
   millega kehtestatakse Šveitsi Konföderatsiooni jaoks teatavatele töödeldud põllumajandussaadustele teatavad soodustused ühenduse tariifikvootide kujul
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 133,
   võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artikli 6 lõiget 1,
   võttes arvesse komisjoni ettepanekut,
   ning arvestades järgmist:
   
               (1)
            
            
               Euroopa Majandusühenduse ja Šveitsi Konföderatsiooni vahelise sooduslepingu raames, (1) mis sõlmiti määrusega (EMÜ) nr 2840/72, (2) anti nimetatud riigile töödeldud põllumajandussaadusi puudutav soodustus.
            
         
               (2)
            
            
               Pärast Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemist on vaja nimetatud soodustust kohandada, arvestades kaubavahetussüsteeme, mis eksisteerisid töödeldud põllumajandussaaduste valdkonnas ühelt poolt nende kümne riigi ja teiselt poolt Šveitsi vahel.
            
         
               (3)
            
            
               Sel eesmärgil lõpetati 25. juunil 2004 läbirääkimised lepingu allakirjutamisega, millega tehakse vajalikud parandused, et kontrollida Euroopa Liidu laienemise mõjusid nimetatud sooduslepingule.
            
         
               (4)
            
            
               Kuna aega oli vähe, ei saa leping jõustuda 1. maist 2004 ja seetõttu peab ühendus võtma vajalikud meetmed, et seda olukorda lahendada.
            
         
               (5)
            
            
               Need meetmed tuleks võtta ühenduse autonoomsete tariifikvootidena, mis hõlmavad tariifseid soodustusi Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkiaga sõlmitud lepingu alusel.
            
         
               (6)
            
            
               2004. aastal avati tariifikvoot samale tootele komisjoni määrusega (EÜ) nr 2232/2003 (3) järjekorranumbri 09.0914 all. See uus tariifikvoot lisatakse olemasolevale soodustusele.
            
         
               (7)
            
            
               Šveitsi Konföderatsioon võttis endale vastastikkuse põhimõtte alusel poliitilise kohustuse võtta ühenduse kasuks tarvitusele autonoomsed meetmed, mis jõustuksid 1. mail 2004,
            
         ON VASTU VÕTNUD KÄESOLEVA MÄÄRUSE:
   Artikkel 1
   1. maist kuni 31. detsembrini 2004 kohaldatakse lisas loetletud Šveitsi päritolu toodetele avatud tariifikvoote vastavalt täpsustatud tingimustele.
   Artikkel 2
   Artiklis 1 nimetatud kvooti haldab komisjon vastavalt komisjoni 2. juuli 1993. aasta määruse (EMÜ) nr 2454/93 (4) artiklitele 308a, 308b ja 308c.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. maist 2004.
   
      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 25. oktoober 2004
      
         
            Nõukogu nimel
         
         
            eesistuja
         
         R. VERDONK
         
      
   
   
      (1)  EÜT L 300, 31.12.1972, lk 189.
   
      (2)  EÜT L 300, 31.12.1972, lk 188.
   
      (3)  ELT L 339, 24.12.2003, lk 20.
   
      (4)  EÜT L 253, 11.10.1993, lk 1. Määrust on muudetud määrusega (EÜ) nr 2286/2003 (ELT L 343, 31.12.2003, lk 1).
   
      LISA
      AVATUD SOODUSTARIIFIKVOODID
      
                  Järjekorranumber
               
               
                  CN-kood
               
               
                  Toote kirjeldus
               
               
                  Autonoomne kvoot
                  1.5.2004 kuni 31.12.2004
               
               
                  Rakendatav tollimaksumäär
               
               
                  Autonoomne kvoot
                  Järgmine aasta
               
            
                  09.0914
               
               
                  2106 90 92
               
               
                  Mujal nimetamata toiduained, mis ei sisalda piimarasvu, sahharoosi, isoglükoosi, glükoosi ega tärklist või sisaldavad massist vähem kui 1,5 % piimarasvu, 5 % sahharoosi või isoglükoosi, 5 % glükoosi või tärklist
               
               
                  187 t
               
               
                  vabastamine
               
               
                  1 309 t